[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 5.8.2009г.

COM(2009) 317 окончателен/2

2007/0198/ COD

ПОПРАВКА: Заменя COM(2009)317 от 22.6.2009 г.Отнася се за версиите на всички езици.

СТАНОВИЩЕ НА КОМИСИЯТАв съответствие с член 251 параграф 2, трета алинея, буква в) от Договора за ЕО, за предложените от Европейския парламент изменения в общата позиция на Съвета относно предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно условията за достъп до мрежата за трансграничен обмен на електроенергия и за отмяна на Регламент (ЕО) № 1228/2003

ЗА ИЗМЕНЕНИЕ НА ПРЕДЛОЖЕНИЕТО НА КОМИСИЯТА в съответствие с член 250, параграф 2 от Договора за ЕО

2007/0198/COD

СТАНОВИЩЕ НА КОМИСИЯТА в съответствие с член 251 параграф 2, трета алинея, буква в) от Договора за ЕО, за предложените от Европейския парламент изменения в общата позиция на Съвета относно предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно условията за достъп до мрежата за трансграничен обмен на електроенергия и за отмяна на Регламент (ЕО) № 1228/2003

1. въведение

Съгласно разпоредбите на член 251, параграф 2, трета алинея, буква в) от Договора за ЕО, Комисията представя становище относно измененията, предложени от Европейския парламент на второ четене. Комисията излага по-долу становището си относно предложените от Парламента изменения.

2. Контекст

Процедура

Предложението е предадено на Европейския парламент и Съвета (документ COM(2007) 531 — 2007/0198/COD) на: | 19.9.2007 г. |

Становище на Европейския икономически и социален комитет, предоставено на: | 22.4.2008 г. |

Становище на Комитета на регионите, предоставено на: | 10.4.2008 г. |

Становище на Европейския парламент (на първо четене), предоставено на: | 18.6.2008 г. |

Обща позиция, приета с единодушие на: | 09.1.2009 г. |

Становище на Европейския парламент (на второ четене) | 22.4.2009 г. |

3. Цел на предложението

Предложението е част от третия законодателен пакет за вътрешен пазар на газ и електроенергия в рамките на ЕС („трети пакет“), който включва две директиви и три регламента.

Основната цел на пакета е да установи необходимата регулаторна рамка за пълното ефективно отваряне на пазара и да създаде единен пазар на газ и електроенергия в рамките на ЕС в интерес на гражданите и на промишлеността на Европейския съюз. Това ще допринесе за поддържане на възможно най-ниски цени и ще подобри стандарта на услугите и сигурността на доставките.

Това се постига чрез следните основни мерки:

- по-ефективен регулаторен надзор от независими национални регулатори;

- създаване на агенция, която да осигури ефективно сътрудничество между националните регулатори и да взема решения по всички съответни трансгранични въпроси;

- задължително сътрудничество между мрежовите оператори с цел да бъдат хармонизирани всички правила, свързани с преноса на енергия в Европа, и да се координира инвестиционното планиране;

- реално организационно отделяне на производството от преноса на енергия, така че да се елиминират всички конфликти на интереси, да се стимулират инвестициите в мрежите и да се предотвратява всяко дискриминационно поведение;

- по-голяма прозрачност и по-добро функциониране на пазара на дребно;

- по-голяма солидарност и регионално сътрудничество между държавите-членки, което да гарантира по-голяма сигурност на доставките.

4. Становище на Комисията за предложените от Европейския парламент изменения

4.1. Изменения, приети от Комисията

На своята пленарна сесия на 22 април 2009 г., Европейският парламент прие компромисен пакет от документи, който бе съгласуван със Съвета с оглед постигането на съгласие на второ четене.

Тези изменения засягат основно:

- ограниченото засилване на ролята на агенцията в процеса на изготвяне на кодекси и насоки и в надзора върху работата на Европейската мрежа на операторите на преносни системи за електроенергия (ENTSO-E);

- разпоредби за засилване на ролята на агенцията в процеса на установяване на 10-годишен план за развитие на мрежата; и

- ролята на ENTSO-E по отношение на трети държави.

Комисията приема компромисния пакет от документи, тъй като той съответства на общата цел и на основните характеристики на предложението.

5. Заключение

По силата на член 250, параграф 2 от Договора за ЕО, Комисията изменя предложението си, както е посочено по-горе.